
A desztinációk vonzerejének növelése

A dolgozat célja, hogy feltárja azon tényezőket, amelyek vonzóvá teszik a turisztikai desztinációkat a turisták körében. A munka öt fejezetből áll, 20 ábrát, 8 táblázatot, illetőleg 1 mellékletet tartalmaz. Az első fejezet a hazai és külföldi szakirodalmak segítségével betekintést nyújt a vizsgált témába, ami főként a turizmus piacával, a desztinációk marketingjével és a turizmusmarketinggel foglalkozik. A következő részben a dolgozat céljai, két feltételezés, valamint két hipotézis kerül megfogalmazásra. Ezt követi a kutatás módszertanának és módszerének ismertetése. A negyedik fejezetben a kvantitatív kutatási módszerként elkészített online kérdőívünk eredményeinek bemutatására, kiértékelésére kerül sor. A befejező rész a következtetések és a javaslatok kidolgozásait taglalja. A témakör vizsgálatának eredményei összefoglaló áttekintéssel szolgálnak a gyakorlatban is alkalmazható módszerekről.

